تورکیه تشقی ایشلر وزیری مولود چاووش اوغلی فرانسه و آلمان انقره بویوک ایلچیلری نینگ بولووچی ترور تشکیلاتی پی کاکا تامانیدن بو اولکه لرده اوتکزیلگن نمایشلر باعث وزیرلیک که چقیریلگن لیگینی و شونده ی بولیب اولرگه آگاهلنتیروو بیریلگن لیگینی ایتدی.
مولود چاووش اوغلی اناطولی آژانسی (AA) گه کون ترتیبی بوییچه بیانات بیردی.
پی کاکانینگ آلمان و فرانسه ده اوتکزگن نمایشلری حقیده گپیرگن چاووش اوغلی شولرنی ایتدی:
"ایککی اولکه نینگ بویوک ایلچیلری چقیریلدی و آگاهلنتیروو بیریلدی. پی کاکا لته لری بیلن نمایشلر اوتکزیشی حقیده «ینه تکرارلنمه یشی کیره ک لیگینی» ییتکزیدیک" دیب ایتدی.
فینلند و سویدن نینگ ناتو اعضالیگی جریانی حقیده هم گپیرگن چاووش اوغلی؛
"اوچره شوولریمیزده نیمه اوچون قرشی ایکن لیگیمیزنی بیلدیرماقده میز. تروریزم گه قرشی قوللب – قوتلش نی تعهد ایتیشلری کیره ک" دیب ایتدی.
چاووش اوغلی سوریه نینگ شمالیده ترور تشکیلاتی پی کاکا/وای پی جی گه قره ته حربی عملیات حقیده هم معلومات بیردی.
"هجوملر دوام ایتیب تورگن حالده جیم اولتیرمه یمیز" دیدی.
"بیرلشگن ملتلر تشکیلاتی و خلق ارا قانوندن کیلیب چیقه دیگن حقوقلرگه ایگه میز" دیب ایتدی.
چاووش اوغلی "تروریزم تهدیدینی ایچکریده و تشقریده شونده ی بولیب قیسی جایده هم بولسه تمیزلب تشلش بیزنینگ وظیفه میزدیر".
یونان نینگ اژه آراللرینی قوراللشتیریشی بیلن تیگیشلی اوله راق شولرنی ایتدی:
ییترلی آگاهلنتیروولرنی قیلدیک، بیرلشگن ملتلر تشکیلاتی گه ایککی ته مکتوب جونتدیک" دیدی.
تشقی ایشلر وزیری "یونان بو اخلاللردن قول تارتمه گن تقدیرده آراللرنینگ حاکمیتینی تارتیشووگه آچه میز" دیب آگاهلنتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
